170 Hz

To 170 Hz είναι μια ολλανδική ταινία για τον έρωτα δύο κωφών εφήβων. Αν και ορισμένοι διάλογοι είναι στα ολλανδικά, οι περισσότεροι είναι στην ολλανδική νοηματική γλώσσα και συνοδεύονται από υπότιτλους. Η ταινία παρουσιάστηκε για πρώτη φορά στο Ολλανδικό Φεστιβάλ Κινηματογράφου τον Σεπτέμβριο του 2011 και κυκλοφόρησε στους κινηματογράφους την 1η Μαρτίου 2012. Ο τίτλος αναφέρεται στη συχνότητα των 170 Χερτζ, την υψηλότερη συχνότητα που μπορεί να ακούει ακόμα ο κύριος χαρακτήρα Νικ (π.χ. ο ήχος μιας μοτοσικλέτας).

 Πλοκή 
Η ταινία ασχολείται αποκλειστικά με την εκκολαπτόμενη σχέση μεταξύ του Νικ (Μάικλ Μούλερ) και της Έβι (Γκάιτε Γιάνσεν), δύο κωφών εφήβων από την ώρα που η ταινία ξεκινά. Οι εραστές είναι στα μέσα της εφηβείας τους και ζουν ακόμα με τους γονείς τους, αν και ο Νικ περνά τον περισσότερο χρόνο του σε ένα εγκαταλελειμμένο λεωφορείο στα περίχωρα της πόλης, όπου κοιμάται. Αν και και τα δύο παιδιά φαίνεται να ζουν αρκετά άνετα υπό την προστασία των ευκατάστατων γονιών τους, διέπονται από μια επαναστατικότητα που υποδηλώνει την ύπαρξη προβλημάτων, ειδικά από πλευράς του Νικ, του οποίου οι τάσεις καταστροφής εμφανίζονται νωρίς.

Όταν τα δυο παιδιά καταλάβουν ότι οι γονείς τους αντιτίθενται στη σχέση τους, αποφασίζουν να φύγουν και να κρυφτούν στο ναυάγιο ενός υποβρυχίου, όπου η Έβι θα προσπαθήσει να μείνει έγκυος. Είναι πεπεισμένοι ότι μόλις αποκτήσουν ένα παιδί μαζί, τίποτα και κανείς δεν θα μπορέσει να τους κρατήσει χώρια. Όμως, στην πορεία, η Έβι ανακαλύπτει ότι ο Νικ είχε έναν άλλο λόγο να εξαφανιστεί και ότι η υποτιθέμενη ελευθερία τους δεν είναι παρά μια ψευδαίσθηση.

 Βραβεία 
Η ταινία έχει κερδίσει Βραβείο Κοινού στα Βραβεία Gouden Kalf 2011. Επιπλέον, η ταινία ήταν υποψήφια για Βραβείο Καλύτερου Ήχου και η Γκάιτε Γιάνσεν για Βραβείο Καλύτερης Ηθοποιού στην ίδια διοργάνωση.

 Διανομή 

 Γκάιτε Γιάνσεν ως Έβι
 Μάικλ Μούλερ ως Νικ

 Παραπομπές 

 Εξωτερικοί σύνδεσμοι 




Κατηγορία:Νοηματικές γλώσσες
Κατηγορία:Κωφοί
Κατηγορία:Ταινίες του 2011
Κατηγορία:Ολλανδικές δραματικές ταινίες